**Zásady odmeňovania**

**poslancov a členov komisií obce Nižná Hutka**

**Časť I.**

**ÚVODNÉ USTANOVENIA**

**§ 1**

**Účel zásad**

1. Účelom týchto zásad je určiť pravidlá odmeňovania poslancov a členov komisií pri zohľadnení úloh a časovej náročnosti výkonu ich funkcie.
2. Poslancom poskytuje Obec Nižná Hutka odmenu v zmysle zákona SNR č. 369/1990 Zb. o obecnom zriadení v znení neskorších predpisov.

**§ 2**

**Všeobecné ustanovenia**

1. Tieto zásady upravujú odmeňovanie:

a) poslancov obecného zastupiteľstva

b) poslancov - predsedov a členov komisií

c) poslanca - zástupcu starostu

d) členov komisií

1. Ustanovenia týchto zásad sa nevzťahujú na odmeňovanie poslanca, ktorý je dlhodobo uvoľnený zo zamestnania na výkon funkcie zástupcu starostu a ktorému patrí od obce namiesto odmeny plat podľa osobitného predpisu.

**Časť II.**

**Odmeňovanie poslancov, zástupcu starostu a členov komisií**

**§3**

**Odmeny poslancov**

1. Poslancom sa poskytujú odmeny, ktoré predstavujú hrubý príjem nasledovne:

* 1. vo výške 15 EUR za každú účasť poslanca na zasadnutí obecného zastupiteľstva,
  2. vo výške 10 EUR za každú účasť poslanca na prípravnom a pracovnom zasadnutí obecného zastupiteľstva
  3. vo výške
  4. 10 EUR za každú účasť poslanca na zasadnutí komisie obecného zastupiteľstva

1. V prípade, že účasť poslanca na rokovaniach uvedených v bode 1 je kratšia ako polovica času trvania tohto rokovania, kráti sa uvedená odmena na polovicu.
2. Poslancovi možno poskytnúť aj mimoriadnu odmenu v prípade väčšej náročnosti výkonu tejto funkcie alebo v prípade splnenia mimoriadnej úlohy. Návrh na túto odmenu predkladá starosta obce alebo niektorý z poslancov. O poskytnutí tejto odmeny a jej výške rozhoduje obecné zastupiteľstvo prijatím uznesenia.

**§ 4**

**Odmeňovanie zástupcu starostu**

1. Zástupcovi starostu, ktorý nie je uvoľneným poslancom podľa § 25 ods. 8 zákona o obecnom zriadení, sa poskytuje mesačná odmena vo výške 20 EUR. Okrem toho zástupca starostu ako poslanec má nárok aj na odmenu podľa § 3.

2. Zástupcovi starostu možno poskytnúť aj mimoriadnu odmenu prípade väčšej náročnosti výkonu tejto funkcie alebo v prípade splnenia mimoriadnej úlohy. Návrh na túto odmenu predkladá starosta obce. O poskytnutí tejto odmeny a o jej výške rozhoduje obecné zastupiteľstvo prijatím uznesenia.

**§ 5**

**Odmeňovanie členov komisií**

Členom komisií, ktorí nie sú poslancami obecného zastupiteľstva sa poskytuje odmena vo výške 10 EUR za každú účasť člena komisie na zasadnutí komisie obecného zastupiteľstva.

**Časť III.**

**VÝPLATA ODMENY**

1. Odmena bude vyplatená po zdanení a odpočítaní odvodov do poistných fondov podľa platných všeobecne záväzných právnych predpisov.
2. Odmena bude vyplatená:
   * ročne za zasadnutia OZ na základe účasti na zasadnutiach doložených zápisnicou a prezenčnou listinou,
   * ročne za zasadnutia stálych komisií na základe účasti na zasadnutiach doložených zápisnicou a prezenčnou listinou.
3. Odmeny sa vyplácajú v hotovosti v pokladni obecného úradu, alebo prevodom na účet v banke.

**Časť IV.**

**ZÁVEREČNÉ USTANOVENIA**

1. Zásady odmeňovania poslancov a členov komisií obce Nižná Hutka rušia Zásady odmeňovania poslancov v obci Nižná Hutka schválené uznesením Obecného zastupiteľstva zo dňa 21.10.2011.
2. Zásady odmeňovania poslancov a členov komisií obce Nižná Hutka boli schválené Obecným zastupiteľstvom v Nižnej Hutke dňa 09.01.2015, uznesením č.01/01/2015.

V Nižnej Hutke 12.1.2015.

Mária Szászfaiová

starostka obce